Jan Tyrawa

**Jan Tyrawa** (født 4. november 1948 i Kuźnice Świdnickie i Polen) er en polsk prelat og pensjonert katolsk biskop av Bydgoszcz.

## Liv og virke
### Prest
Etter endt utdanning fra videregående begynte han på presteseminaret i Wroclaw. Den 26. mai 1973 mottok han ordinasjonssakramentet av kardinal Bolesław Kominek, erkebiskop av Wroclaw.

### Hjelpebiskop i Wroclaw
Den 24. september 1988 utnevnte pave Johannes Paul II ham til hjelpebiskop i Wroclaw og titulærbiskop av Nova Sinna. Den nye erkebiskopen av Wroclaw, kardinal Henryk Roman Gulbinowicz, bispeviet ham den 5. november 1988 i katedralen St. Johannes døperen (Wroclaws katedral); medkonsekratorer var biskopen av Gorzów, Józef Michalik, og Tadeusz Rybak, hjelpebiskop i Wroclaw.
### Biskop av Bydgoszcz
Den 24. februar 2004 utnevnte pave Johannes Paul II ham til den første biskop av det nystiftede bispedømmet Bydgoszcz. Innsettelsen fant sted 28. mars 2004 i katedralkirken i Bydgoszcz. Den 30. april 2009 var biskop Jan Tyrawa medkonsekrator ved bispevielsen av erkebiskop Jan Romeo Pawłowski, den apostoliske nuntius til Republikken Kongo og Gabon. I den polske bispekonferanse var han ansvarlig for kultur- og monumentbeskyttelse, samt en representant for det polske episkopat for kontakten med den østerrikske bispekonferanse. 

I 2020 vant en tidligere ministrant en rettssak mot en prest fra erkebispedømmet Wrocław som hadde misbrukt ham i barndommen, mot kurien i Wrocław og i Bydgoszcz. Retten fant at til tross for kunnskap om prestens pedofile oppførsel, og rettssaker mot ham for besittelse av barnepornografi (som han til slutt ble dømt for) hadde biskopen ikke tatt ham ut av tjeneste (inkludert arbeid med barn og ungdom) i bispedømmet Bydgoszcz. Den 12. mai 2021 informerte det apostoliske nuntiatur i Polen at Den hellige stol, i samsvar med motu propriet Vos estis lux mundi, førte sak angående dens rapporterte uaktsomhet i håndteringen av saker om seksuelle overgrep til skade for mindreårige av noen av det egne prester. Etter saksgangen, og tatt i betraktning andre vanskeligheter i ledelsen av bispedømmet, søkte han paven om avskjed, som ble akseptert av pave Frans samme dag (12. mai 2021).

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Kardinal August Hlond (1881-1948) *1926
*Kardinal Stefan Wyszyński (1901-1981) *1946
*Kardinal Henryk Roman Gulbinowicz (1923-2020) *1970
*Biskop *Jan Tyrawa*

## Referanser